“Samarqand” xalqaro aeroportiga “Sheremetevo-Samarqand” yo‘nalishidagi aviareys bilan uchib kelgan fuqaro A.K. “qizil” yo‘lak orqali bojxona nazoratidan o‘tayotganida uning harakatlari bojxonachilar e’tiborini tortdi. Foto: Davlat bojxona qo‘mitasi axborot xizmati Shundan so‘ng, unga tegishli bo‘lgan sumka xolislar ishtirokida tekshirilganda, sumkada jami 50 dona 12 mm kalibrli ov quroli gilzalari borligi ma’lum bo‘ldi. Fuqaro A.K. tomonidan olib kelingan ov quroli gilzalari yo‘lovchi bojxona deklaratsiyasiga yozib ko‘rsatilmaganligi oydinlashgach, unga nisbatan bojxona xodimlari tomonidan ma’muriy huquqbuzarlik to‘g‘risidagi bayonnoma rasmiylashtirildi va Samarqand viloyati Ma’muriy sudining ochiq sud majlisi qaroriga ko‘ra, fuqaro A.K. O‘zbekiston Respublikasi Ma’muriy javobgarlik to‘g‘risidagi kodeksning 227-19-moddasi 1-qismida ko‘rsatilgan ma’muriy huquqbuzarlikni sodir etganlikda aybdor deb topildi hamda unga tegishli bo‘lgan ov quroli gilzalari yo‘q qilindi.